Taksio

Taksio estas kutime malgranda aŭtomobilo (en kelkaj landoj ankaŭ motorciklo, aŭ alia venturilo), kiu estas destinita por veturigi pasaĝerojn.

Taksio diferenciĝas de aliaj aŭtomobiloj ĉefe per maniero de uzado.

Taksio apartenas al taksia firmao aŭ individua entreprenisto. En taksio estas stiristo, dungita per tiu firmao, aŭ aŭtonoma entreprenisto. Tiu, kiu volas ĝin uzi, mendas taksion, iras al taksihaltejo, aŭ simple haltigas ĝin sur strato. Poste la uzanto diras, kien ĝi volas veturi kaj taksio veturigas ĝin al tiu loko. En multaj landoj, pli ol unu homo povas vojaĝi samtempe al malsamaj celoj, en aliaj nur unu homo, aŭ homgrupo vojaĝas vice.
En multaj lokoj, la taksioj havas taksimetrilon, kiu montras la kostojn.

Antaŭ aŭ post la veturo la uzanto pagas al la stiristo por la veturo.

Por taksio estu pli facile distingebla de aliaj aŭtomobiloj, ĝi kutime havas specialan signon sur sia tegmento - nigraj kvadratetoj sur flava aŭ oranĝkolora fono, aŭ simple la vorto "taksio" en nacia lingvo.

En multaj urboj, oni uzas ankaŭ specialan koloron (ĝenerale flavan), por distingi ilin de aliaj veturiloj.

La homo, kiu profesie stiras taksion nomatas taksiŝoforo aŭ taksiisto.

En sudaziaj landoj kiel ekzemple en Nepalo cirkulas pedaltaksioj (Rickshawala).

 Bild-galerio 

 Vidu ankaŭ 
 Austin 12/4 LL Taksio
 Austin FX3
 Austin FX4
 TX1
 TXII
 TX4
 Taxi (filmo)

 Eksteraj ligiloj 

 Magical Taxi Tour (karitato)


Kategorio:Transportaj rimedoj